               EUROPSKA KOMISIJA
            Bruxelles, 6.11.2017.
            COM(2017) 641 final
            2017/0283(NLE)
            Prijedlog
            ODLUKE VIJEĆA
            o stajalištu koje treba donijeti u ime Europske unije u okviru Zajedničkog veterinarskog odbora osnovanog Sporazumom između Europske zajednice i Švicarske Konfederacije o trgovini poljoprivrednim proizvodima u vezi s Odlukom br. 1/2017 u pogledu izmjene dodatka 6. Prilogu 11. Sporazumu

               OBRAZLOŽENJE

               1.KONTEKST PRIJEDLOGA

               ·Razlozi i ciljevi Prijedloga odluke

               Sporazum između Europske zajednice i Švicarske Konfederacije o trgovini poljoprivrednim proizvodima (dalje u tekstu: „Sporazum o poljoprivredi”) stupio je na snagu 1. lipnja 2002.

               Švicarska je imala na raspolaganju nekoliko uzastopnih razdoblja tijekom kojih je mogla odstupati od pretrage na trihinelu u trupovima i mesu domaćih svinja namijenjenih za tov i klanje u klaonicama malog kapaciteta. U Švicarskoj već više od pedeset godina nije utvrđen ni jedan slučaj trihinele. Osim toga, Švicarska ima funkcionalan program za otkrivanje i obvezuje se na to da se meso domaćih svinja koje se stavlja na tržište u Europskoj uniji uvijek podvrgava pretrazi na trihinelu u trupovima i mesu domaćih svinja. Stoga je moguće ukinuti privremeni karakter odstupanja.

               U tu svrhu potrebno je prilagoditi odredbe dodatka 6. Prilogu 11. Sporazumu o poljoprivredi.

               Člankom 19. stavkom 1. Priloga 11. Sporazumu o poljoprivredi uspostavljen je Zajednički veterinarski odbor, sastavljen od predstavnika stranaka. Zadužen je za sva pitanja povezana s navedenim Prilogom i njegovom provedbom te izvršavanje njime predviđenih zadaća. Zajednički veterinarski odbor osobito ima ovlast donositi odluke u slučajevima predviđenima Prilogom 11. Člankom 19. stavkom 3. Priloga 11. Sporazumu o poljoprivredi Zajednički veterinarski odbor ovlašćuje se za izmjenu dodataka navedenom Prilogu, osobito u pogledu njihove prilagodbe i ažuriranja.

               Odluka br. 1/2017 Zajedničkog veterinarskog odbora bit će objavljena u Službenom listu Europske unije.

               ·Usklađenost s postojećim odredbama u tom području politike

               Ovaj prijedlog odstupanja u skladu je s mjerama fleksibilnosti koje države članice mogu donijeti u pogledu objekata u poslovanju s hranom koji se nalaze u regijama u kojima postoje posebna zemljopisna ograničenja, pod uvjetom da se tim mjerama ne ugrožava sigurnost konačnog proizvoda. Prijedlog je u skladu i sa znanstvenim mišljenjem Europske agencije za sigurnost hrane od 3. listopada 2011. o opasnostima za javno zdravlje koje se trebaju spriječiti pregledom svinjskog mesa
                  1
                te s Provedbenom uredbom Komisije (EU) 2015/1375 od 10. kolovoza 2015. o utvrđivanju posebnih pravila za službene kontrole trihinele u mesu.

               ·Usklađenost s drugim politikama Unije

               Sporazum između Europske zajednice i Švicarske Konfederacije o trgovini poljoprivrednim proizvodima dio je šireg okvira trgovinske politike EU-a i koristan je za EU-u jer je EU neto izvoznik poljoprivrednih proizvoda u Švicarsku. Od stupanja na snagu Sporazuma trgovinska bilanca EU-a sa Švicarskom znatno se poboljšala.

               2.PRAVNA OSNOVA, SUPSIDIJARNOST I PROPORCIONALNOST

               ·Pravna osnova

               Prijedlog odluke temelji se na članku 207. stavku 4. Ugovora o funkcioniranju Europske unije, u vezi s člankom 218. stavkom 9.

               ·Odabir instrumenta

               Unija mora utvrditi stajalište koje je potrebno donijeti u okviru Zajedničkog veterinarskog odbora u pogledu donošenja potrebnih izmjena Priloga 11. U skladu s člankom 5. stavkom 2. prvim podstavkom Odluke 2002/309/EZ, Euratom, Vijeće na prijedlog Komisije donosi stajalište Unije.

               3.UTJECAJ NA PRORAČUN

               Ova odluka neće utjecati na proračun EU-a. Uspostava trajnog odstupanja odnosi se samo na provedbu određenih kontrola u Švicarskoj u pogledu svinjskog mesa namijenjenog isključivo švicarskom tržištu.

               2017/0283 (NLE)

               Prijedlog

               ODLUKE VIJEĆA

               o stajalištu koje treba donijeti u ime Europske unije u okviru Zajedničkog veterinarskog odbora osnovanog Sporazumom između Europske zajednice i Švicarske Konfederacije o trgovini poljoprivrednim proizvodima u vezi s Odlukom br. 1/2017 u pogledu izmjene dodatka 6. Prilogu 11. Sporazumu

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Sporazum između Europske zajednice i Švicarske Konfederacije o trgovini poljoprivrednim proizvodima
                  2
                (dalje u tekstu: „Sporazum o poljoprivredi”) stupio je na snagu 1. lipnja 2002.

               (2)Na temelju članka 19. stavka 1. Priloga 11. Sporazumu o poljoprivredi Zajednički veterinarski odbor odgovoran je za razmatranje svih pitanja povezanih s tim prilogom i njegovom provedbom te za izvršavanje zadaća predviđenih u tom prilogu. Člankom 19. stavkom 3. tog priloga Zajednički veterinarski odbor ovlašćuje se za izmjenu dodataka Prilogu 11., posebno u pogledu njihove prilagodbe i ažuriranja.

               (3)Člankom 5. stavkom 2. prvim podstavkom Odluke Vijeća i Komisije 2002/309/EZ, Euratom
                  3
               , predviđa se da stajalište koje Zajednica treba donijeti u okviru Zajedničkog odbora za poljoprivredu i Zajedničkog veterinarskog odbora mora utvrditi Vijeće na prijedlog Komisije.

               (4)Europska unija trebala bi utvrditi stajalište koje će zauzeti u okviru Zajedničkog veterinarskog odbora u pogledu donošenja potrebnih izmjena.

               (5)Odluka br. 1/2017 Zajedničkog veterinarskog odbora osnovanog Sporazumom o poljoprivredi (dalje u tekstu: „Odluka br. 1/2017 Zajedničkog veterinarskog odbora”) trebala bi stupiti na snagu na dan donošenja,

               DONIJELO JE OVU ODLUKU:

               Članak 1.

               Stajalište koje treba donijeti u ime Europske unije u okviru Zajedničkog veterinarskog odbora osnovanog člankom 19. stavkom 1. Priloga 11. Sporazumu o poljoprivredi u pogledu izmjene dodatka 6. Prilogu 11. temelji se na nacrtu odluke Zajedničkog veterinarskog odbora koji je priložen ovoj odluci.

               Članak 2.

               Ova Odluka stupa na snagu sljedećeg dana od dana donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  EFSA Journal 2011.; 9(10):2351 [198 str.], objavljeno 3. listopada 2011.

                     (2)
                  SL L 114, 30.4.2002., str. 132.

                     (3)
                  SL L 114, 30.4.2002., str. 1.

    ---documentbreak---

               EUROPSKA KOMISIJA
            Bruxelles, 6.11.2017.
            COM(2017) 641 final
            PRILOG

            ODLUCI VIJEĆA
            o stajalištu koje treba donijeti u ime Europske unije u okviru Zajedničkog veterinarskog odbora osnovanog Sporazumom između Europske zajednice i Švicarske Konfederacije o trgovini poljoprivrednim proizvodima u vezi s Odlukom br. 1/2017 u pogledu izmjene dodatka 6. Prilogu 11. Sporazumu

               PRILOG

               N A C R T

               ODLUKE BR. 1/2017 ZAJEDNIČKOG VETERINARSKOG ODBORA
               OSNOVANOG SPORAZUMOM IZMEĐU EUROPSKE ZAJEDNICE
               I ŠVICARSKE KONFEDERACIJE
               O TRGOVINI POLJOPRIVREDNIM PROIZVODIMA

               od ...

               u pogledu izmjene dodatka 6. Prilogu 11. Sporazumu

               ZAJEDNIČKI VETERINARSKI ODBOR,

               uzimajući u obzir Sporazum između Europske zajednice i Švicarske Konfederacije o trgovini poljoprivrednim proizvodima
                  1
               , a posebno članak 19. stavak 3. njegova Priloga 11.,

               budući da:

               (1)Sporazum između Europske zajednice i Švicarske Konfederacije o trgovini poljoprivrednim proizvodima (dalje u tekstu: „Sporazum o poljoprivredi”) stupio je na snagu 1. lipnja 2002.

               (2)Na temelju članka 19. stavka 1. Priloga 11. Sporazumu o poljoprivredi Zajednički veterinarski odbor osnovan Sporazumom o poljoprivredi (dalje u tekstu: „Zajednički veterinarski odbor”) odgovoran je za razmatranje svih pitanja povezanih s navedenim prilogom i njegovom provedbom te za izvršavanje zadaća predviđenih u tom prilogu. Člankom 19. stavkom 3. tog priloga Zajednički veterinarski odbor ovlašćuje se za izmjenu njegovih dodataka, posebno u pogledu njihove prilagodbe i ažuriranja.

               (3)Odlukom br. 2/2003 Zajedničkog veterinarskog odbora
                  2
                prvi su put izmijenjeni dodaci 1., 2., 3., 4., 5., 6. i 11. Prilogu 11. Sporazumu o poljoprivredi.

               (4)Odlukom br. 1/2015 Zajedničkog veterinarskog odbora
                  3
                zadnje su izmijenjeni dodaci 1., 2., 3., 5., 6., 7., 10. i 11. Prilogu 11. Sporazumu o poljoprivredi.

               (5)Švicarska je tijekom više uzastopnih razdoblja imala mogućnost odstupiti od pretrage na trihinelu u trupovima i mesu domaćih svinja namijenjenih za tov i klanje u klaonicama malog kapaciteta. U Švicarskoj već više od pedeset godina nije utvrđen ni jedan slučaj trihinele. Osim toga, Švicarska ima funkcionalan program za otkrivanje i obvezuje se na to da se meso domaćih svinja koje se stavlja na tržište u Europskoj uniji uvijek podvrgava pretrazi na trihinelu u trupovima i mesu domaćih svinja. Stoga je moguće ukinuti privremeni karakter odstupanja.

               (6)Ova Odluka trebala bi stupiti na snagu na dan donošenja.

               (7)U tu svrhu potrebno je izmijeniti dodatak 6. Prilogu 11. Sporazumu o poljoprivredi,

               DONIO JE OVU ODLUKU:

               Članak 1.

               Točke od 4. do 6. u poglavlju „Posebni uvjeti” dodatka 6. Prilogu 11. Sporazumu o poljoprivredi mijenjaju se kako slijedi:

               4.Švicarska tijela obvezuju se na to da se trupovi i meso domaćih svinja koji se stavljaju na tržište u Europskoj uniji podvrgavaju pretrazi na trihinelu u trupovima i mesu domaćih svinja.

               5.Metode otkrivanja opisane u poglavljima I. i II. Priloga I. Uredbi (EZ) br. 2075/2005 upotrebljavaju se u Švicarskoj u okviru pretrage na trihinelu. Međutim, ne upotrebljava se trihineloskopska metoda kako je opisana u poglavlju III. Priloga I. Uredbi (EZ) br. 2075/2005.

               6.Na temelju odredaba članka 8. stavka 3. Ordonnance Saveznog ministarstva unutarnjih poslova od 23. studenoga 2005. o higijeni pri klanju životinja (OHyAb; RS 817.190.1) i članka 9. stavka 8. Ordonnance Saveznog ministarstva unutarnjih poslova od 23. studenoga 2005. o hrani životinjskog podrijetla (RS 817.022.108) navedeni trupovi i meso domaćih svinja namijenjenih za tov i klanje u klaonicama te mesni pripravci, proizvodi od mesa i prerađeni proizvodi od mesa koji nisu namijenjeni tržištu Europske unije označeni su posebnim pečatom zdravstvene ispravnosti u skladu s obrascem iz zadnjeg podstavka Priloga 9. Ordonnance Saveznog ministarstva unutarnjih poslova od 23. studenoga 2005. o higijeni pri klanju životinja.

               Navedenim proizvodima ne smije se trgovati s državama članicama Europske unije, u skladu s odredbama članka 9.a Ordonnance Saveznog ministarstva unutarnjih poslova od 23. studenoga 2005. o hrani životinjskog podrijetla.

               Briše se točka 7.

               Članak 2.

               Ovu Odluku, sastavljenu u dva primjerka, potpisuju supredsjednici ili druge osobe koje su ovlaštene djelovati u ime stranaka Sporazuma o poljoprivredi.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu

               Za Europsku uniju
                     Za Švicarsku Konfederaciju

               Voditelj delegacije
                     Voditelj delegacije

                     (1)
                  SL L 114, 30.4.2002., str. 132.

                     (2)
                  Odluka br. 2/2003 Zajedničkog veterinarskog odbora osnovanog Sporazumom između Europske zajednice i Švicarske Konfederacije o trgovini poljoprivrednim proizvodima od 25. studenoga 2003. u pogledu izmjene dodataka 1., 2., 3., 4., 5., 6. i 11. Prilogu 11. Sporazumu (2004/78/EZ) (SL L 23, 28.1.2004., str. 27.).

                     (3)
                  Odluka br. 1/2015 Zajedničkog veterinarskog odbora osnovanog Sporazumom između Europske zajednice i Švicarske Konfederacije o trgovini poljoprivrednim proizvodima od 17. prosinca 2015. u pogledu izmjene dodataka 1., 2., 3., 5., 6., 7., 10. i 11. Prilogu 11. Sporazumu (2015/2367/EU) (SL L 337, 23.12.2015., str. 128.).


               EUROPSKA KOMISIJA
            Bruxelles, 30.10.2017.
            COM(2017) 628 final
            2017/0277(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije na 37. sastanku Stalnog odbora Konvencije o zaštiti europskih divljih vrsta i prirodnih staništa u vezi s izmjenom njezina Dodatka II.

               OBRAZLOŽENJE

               1.Predmet prijedloga

               Ovaj se Prijedlog odnosi na odluku o utvrđivanju stajališta koje u ime Unije treba donijeti uoči 37. godišnjeg sastanka Stalnog odbora Konvencije o zaštiti europskih divljih vrsta i prirodnih staništa, koji se održava 5.–8. prosinca 2017. u Strasbourgu u Francuskoj, u vezi s predviđenim donošenjem odluke o izmjeni Dodatka II. Konvenciji.

               2.Kontekst prijedloga

               2.1.Konvencija o zaštiti europskih divljih vrsta i prirodnih staništa

               Konvencijom o zaštiti europskih divljih vrsta i prirodnih staništa (Bernska konvencija) iz 1979. (dalje u tekstu „Sporazum”) žele se zaštititi europska flora i fauna i njihova prirodna staništa, posebice ona za čiju je zaštitu potrebna suradnja nekoliko država. Riječ je o međuvladinom ugovoru sklopljenom pod pokroviteljstvom Vijeća Europe. Sporazum je stupio na snagu 1. lipnja 1982. Europska zajednica ugovorna je stranka tog Sporazuma od 1. rujna 1982.
                  1
                Trenutačno Sporazum ima 51 ugovornu stranku, među kojima su sve države članice EU-a.

               2.2.Stalni odbor

               Stalni odbor je tijelo Konvencije koje donosi odluke i ima ovlast procjenjivati status zaštite vrsta te nakon toga preispitivati njihovo uvrštavanje na popis u dodacima Konvenciji. Njegove su funkcije nabrojene u člancima od 13. do 15. Sporazuma. Sastaje se barem svake dvije godine i kad to zatraži većina ugovornih stranaka. Postalo je uobičajeno da se Stalni odbor sastaje svake godine.

               Mandat za stajalište Unije o izmjenama dodataka dodjeljuje se odlukom Vijeća koja se temelji na prijedlogu Komisije. Zajednička stajališta EU-a o nacrtima odluka i rezolucija dogovaraju se na prethodnim sastancima odgovarajuće radne skupine Vijeća ili na koordinacijskim sastancima EU-a na licu mjesta.

               2.3.Predviđeni akt Stalnog odbora

               Od 5. do 8. prosinca 2017. u Strasbourgu u Francuskoj na 37. godišnjem sastanku Stalnog odbora Sporazumu trebalo bi donijeti odluku o izmjeni Dodatka II. Sporazumu (dalje u tekstu „predviđeni akt”).

               U skladu s člankom 17. Sporazuma izmjena dodataka donosi se dvotrećinskom većinom ugovornih stranaka. Tri mjeseca nakon što je donese Stalni odbor, osim ako jedna trećina ugovornih stranaka ne istakne primjedbe, izmjena stupa na snagu za one ugovorne stranke koje nisu istaknule primjedbe (izrazile rezerve) na sastanku Stalnog odbora.

               Svrha je predviđenog akta izmjena Dodatka II. Sporazumu, kako je predviđeno u članku 17. Sporazuma.

               Predviđeni akt postaje obvezujući za ugovorne stranke u skladu s člankom 6. Sporazuma kojim se predviđa da svaka ugovorna stranka poduzima primjerene i potrebne pravne i administrativne mjere kako bi se osigurala posebna zaštita životinjskih vrsta navedenih u Dodatku II.

               3.Stajalište koje treba donijeti u ime Unije

               Stalni odbor je tijelo osnovano Sporazumom. Od 5. do 8. prosinca 2017. u Strasbourgu u Francuskoj održat će se 37. godišnji sastanak Stalnog odbora Sporazuma.

               Republika Albanija podnijela je prijedlog izmjene Dodatka II. Sporazumu radi uključivanja balkanskog risa Lynx lynx spp. balcanicus, koji je podvrsta euroazijskog risa Lynx lynx, koji je već uvršten u Dodatak III. Sporazumu (zaštićene životinjske vrste).

               Unija bi trebala poduprijeti prijedlog jer je znanstveno utemeljen i u skladu s predanošću Unije međunarodnoj suradnji u području zaštite biološke raznolikosti.

               Stoga Vijeće treba donijeti odluku u svrhu utvrđivanja stajališta koje treba donijeti u ime Unije uoči 37. sastanka Stalnog odbora u vezi s prijedlogom izmjene.

               Za prijedlog izmjene neće biti potrebna promjena postojećeg zakonodavstva Unije.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali im je namjena da „presudno utječu na sadržaj propisa koje donese zakonodavac Unije”
                  2
               .

               4.1.2.Primjena u ovom slučaju

               Stalni odbor je tijelo osnovano Sporazumom. Od 5. do 8. prosinca 2017. u Strasbourgu u Francuskoj održat će se 37. godišnji sastanak Stalnog odbora Konvencije.

               Akt koji Stalni odbor treba donijeti akt je koji proizvodi pravne učinke. Predviđeni će akt biti obvezujući prema međunarodnom pravu u skladu s člankom 6. Konvencije kako bi se osigurala posebna zaštita životinjskih vrsta navedenih u Dodatku II. Predviđenim aktom ne dopunjuje se niti izmjenjuje institucionalni okvir Sporazuma.

               Stoga je postupovna pravna osnova predložene odluke članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojem se donosi stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u ovom slučaju

               Glavni cilj i sadržaj predviđenog akta odnose se na okoliš.

               Stoga je materijalna pravna osnova predložene odluke članak 192. stavak 1.

               4.3.Zaključak

               Pravna osnova predložene odluke trebao bi biti članak 192. stavak 1. u vezi s člankom 218. stavkom 9. UFEU-a.

               2017/0277 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije na 37. sastanku Stalnog odbora Konvencije o zaštiti europskih divljih vrsta i prirodnih staništa u vezi s izmjenom njezina Dodatka II.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Konvenciju o zaštiti europskih divljih vrsta i prirodnih staništa (Bernska konvencija) (dalje u tekstu „Sporazum”) Unija je sklopila Odlukom Vijeća 82/72/EEZ
                  3
                te je ona stupila na snagu 1. lipnja 1982. Tim se Sporazumom žele zaštititi europska flora i fauna i njihova prirodna staništa, posebice ona za čiju je zaštitu potrebna suradnja nekoliko država. Riječ je o međuvladinom ugovoru sklopljenom pod pokroviteljstvom Vijeća Europe.

               (2)U skladu s člankom 17. Sporazuma Stalni odbor može donijeti odluku o izmjeni dodataka Sporazumu.

               (3)Stalni odbor trebao bi na svojem 37. sastanku 5.–8. prosinca 2017. donijeti odluku o izmjeni Dodatka II. Sporazumu.

               (4)Budući da će odluka za Uniju biti obvezujuća, primjereno je utvrditi stajalište koje treba zauzeti u ime Unije u Stalnom odboru.

               (5)Unija bi trebala poduprijeti prijedlog da se u Dodatak II. Sporazumu doda balkanski ris Lynx lynx spp. balcanicus, koji je podvrsta euroazijskog risa Lynx lynx, koji je već uvršten u Dodatak III. Sporazumu, jer je znanstveno utemeljen i u skladu s predanošću Unije međunarodnoj suradnji u području zaštite biološke raznolikosti u skladu s člankom 5. Konvencije UN-a o biološkoj raznolikosti i odlukama donesenima na Konferenciji stranaka te Konvencije, posebice s globalnim ciljem utvrđenim na desetom sastanku da se do 2020. spriječi izumiranje vrsta za koje je poznato da su ugrožene te poboljša i održi njihov status zaštite, osobito onih čija brojnost najbrže pada.

               (6)Euroazijski ris Lynx lynx već je naveden u Prilogu II. i Prilogu IV. Direktivi Vijeća 92/43/1992
                  4
                pa zbog dodavanja podvrste balkanskog risa Lynx lynx spp. balcanicus u Dodatak II. Sporazumu ne bi trebalo mijenjati pravo Unije,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije na 37. sastanku Stalnog odbora Konvencije o zaštiti europskih divljih vrsta i prirodnih staništa jest da se podupre dodavanje vrste Lynx lynx spp. balcanicus u njezin Dodatak II.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)
                  ODLUKA VIJEĆA 82/72/EEZ od 3. prosinca 1981. o sklapanju Konvencije o zaštiti europskih divljih vrsta i prirodnih staništa (SL L 38, 10.2.1982., str. 1.).

                     (2)
                  Predmet C-399/12 Njemačka / Vijeće (OIV), ECLI:EU:C:2014:2258, točke 61.–64.

                     (3)
                  SL L 38, 10.2.1982., str. 1.

                     (4)
                  Direktiva Vijeća 92/43/EEZ od 21. svibnja 1992. o očuvanju prirodnih staništa i divlje flore i faune (SL L 206, 22.7.1992., str. 7.).


               EUROPSKA KOMISIJA
            Bruxelles, 6.11.2017.
            COM(2017) 644 final
            2017/0286(NLE)
            Prijedlog
            ODLUKE VIJEĆA
            o stajalištu koje treba donijeti u ime Europske unije u Odboru veleposlanika AKP-a i EU-a u pogledu provedbe članka 68. Sporazuma o partnerstvu između AKP-a i EU-a.

               OBRAZLOŽENJE

               1.Predmet prijedloga

               Ovaj se prijedlog odnosi na odluku kojom se utvrđuje stajalište koje u ime Unije treba donijeti u Odboru veleposlanika AKP-a i EU-a u vezi s predviđenim donošenjem odluke Odbora veleposlanika o provedbi članka 68. Sporazuma o partnerstvu između AKP-a i EU-a.

               2.Kontekst prijedloga

               2.1.Sporazum o partnerstvu između AKP-a i EU-a („Sporazum iz Cotonoua“)

               Cilj je Sporazuma o partnerstvu između AKP-a i EU-a
                  1
                („Sporazum”) pridruživanje između Europske unije i država AKP-a. Sporazum je stupio na snagu 1.4.2003.

               U članku 100. Sporazuma o partnerstvu između AKP-a i EU-a navodi se da Vijeće ministara AKP-a i EU-a na temelju preporuke Odbora AKP-a i EU-a za suradnju u financiranju razvoja može revidirati, pregledati i/ili izmijeniti dodatke I.a, I.b, II., III., IV. i VI. tom Sporazumu.

               U članku 15. stavku 4. Sporazuma o partnerstvu između AKP-a i EU-a navodi se da Vijeće ministara AKP-a i EU-a može prenijeti svoje ovlasti na Odbor veleposlanika AKP-a i EU-a.

               Vijeće ministara AKP-a i EU-a odlučilo je odobriti prijenos ovlasti Odboru veleposlanika AKP-a i EU-a u Dakaru na sastanku Zajedničkog ministarskog vijeća 6. svibnja 2017. za potrebe donošenja odluke o provedbi članka 68. Sporazuma o partnerstvu AKP-a i EU-a do 31. prosinca 2017.

               2.2.Odbor veleposlanika AKP-a i EU-a

               Odbor veleposlanika AKP-a i EU-a može donositi odluke koje su pravno obvezujuće za stranke. Odbor veleposlanika AKP-a i EU-a sastoji se od stalnog predstavnika svake države članice  pri Europskoj uniji i predstavnika Komisije s jedne strane te voditelja misije svake države AKP-a pri Europskoj uniji s druge strane. Dužnost predsjednika Odbora veleposlanika naizmjence obnašaju stalni predstavnik države članice kojeg odredi Zajednica te voditelj misije koji predstavlja državu AKP-a, a kojeg odrede države AKP-a. Odbor pomaže Vijeću ministara u ispunjavanju njegovih zadaća i obnaša bilo koji mandat koji mu Vijeće povjeri. U tom kontekstu nadzire provedbu ovog Sporazuma i napredak u postizanju u njemu utvrđenih ciljeva. Odbor veleposlanika sastaje se redovito, posebno kako bi pripremio sastanke Vijeća te kada je god to potrebno.

               2.3.Predviđeni akt Odbora veleposlanika AKP-a i EU-a

               Odbor veleposlanika AKP-a i EU-a treba donijeti odluku o provedbi članka 68. Sporazuma o partnerstvu između AKP-a i EU-a („predviđeni akt”) do 31.12.2017.

               Odluka će se primjenjivati na Prilog II. poglavlje 3. i njime se želi poboljšati funkcioniranje sustava financiranja potpore u slučaju vanjskih šokova.

               Predviđeni akt postat će obvezujući za stranke u skladu s člankom 15. stavkom 3. Sporazuma kojim je predviđeno da Vijeće ministara AKP-a i EU-a može donositi odluke koje su obvezujuće za strane u skladu s člankom 15. stavkom 4. Sporazuma kojim je predviđeno da: „Vijeće ministara AKP-a i EU-a može prenijeti svoje ovlasti na Odbor veleposlanika AKP-a i EU-a.”.

               3.Stajalište koje treba donijeti u ime Unije

               Prema članku 68. Sporazuma o partnerstvu između AKP-a i EU-a „stranke uviđaju da makroekonomska nestabilnost zbog egzogenih šokova može nepovoljno utjecati na razvoj država AKP-a i ugroziti realizaciju njihovih razvojnih zahtjeva. Iz tog se razloga uspostavlja sustav dodatne potpore da bi se ublažili kratkoročni nepovoljni učinci zbog egzogenih šokova, uključujući utjecaj na prihode od izvoza, u sklopu višegodišnjeg financijskog okvira suradnje na temelju ovog Sporazuma..”

               Poglavljem 3. Priloga II. Sporazuma o partnerstvu između AKP-a i EU-a utvrđuju se uvjeti za financiranje u slučaju kratkoročnih fluktuacija u prihodima od izvoza (FLEX). Ovaj je Prilog izmijenjen odlukom Vijeća AKP-a i EU-a 1/2008 od 13.6.2008.
                  2

               Zemlje u razvoju podložne su velikim i stalnim negativnim egzogenim šokovima koji nameću naglu kratkoročnu proizvodnju i gospodarske gubitke kao i dugotrajno usporavanje rasta, ne samo u vezi s fluktuacijama u prihodima od izvoza. Ovi egzogeni šokovi mogu se odnositi na globalni ekonomski razvoj, posebno na krizu u globalnom rastu, kao i na prirodne katastrofe.

               Stoga je, na temelju iskustava FLEX-a, koji uključuje poseban oblik financiranja nakon svjetske gospodarske i financijske krize iz 2008. (Osjetljivost-FLEX), i u skladu sa Sporazumom o partnerstvu između AKP-a i EU-a, razvijen novi pristup potpori kojom bi se državama pomoglo ublažiti šokove s makroekonomskim učinkom, koji također uzima u obzir fiskalni prostor, makroekonomsku sposobnost vlade da odgovori na egzogene šokove.

               Usklađenom obradom zahtjeva unutar jedinstvene omotnice za nepredviđene potrebe bi se tako najbolje osigurala fleksibilnost za prilagodbu odgovora Komisije za svaki pojedini slučaj.  Postignut je dogovor s AKP-om za pokrivanje potpore u slučaju makroekonomskih šokova unutar omotnice za nepredviđene potrebe 11. EFR-a.

               Stoga je namjena predviđenog akta pružanje potpore u slučaju egzogenih šokova, kako je predviđeno člankom 68.  Sporazuma o partnerstvu između AKP-a i EU-a, nekim državama AKP-a. Ta će potpora biti obuhvaćena jedinstvenom omotnicom za nepredviđene potrebe.

               Kako bi se proveo prethodno navedeni novi pristup, treba donijeti pravno obvezujuće odluke tijela nadležnih za donošenje odluka osnovanima na temelju Sporazuma iz Cotonoua.

               Vijeće ministara AKP-a i EU-a je 5. svibnja 2017. odlučilo da prijedlog o potpori u slučaju egzogenih šokova, kako je predviđeno člankom 68. Sporazuma o partnerstvu između AKP-a i EU-abude obuhvaćen omotnicom za nepredviđene potrebe te je odobrilo prijenos ovlasti na Odbor veleposlanika AKP-a i EU-a za donošenje odluke do 31. prosinca 2017., što će se odnositi na poglavlje 3. Priloga II. Sporazuma o partnerstvu između AKP-a i EU-a.

               Komisija stoga predlaže Vijeću da donese ovu odluku.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma.”

               Pojam „akata koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „presudno utječu na sadržaj propisa koje donese zakonodavac Unije”
                  3
               .

               4.1.2.Primjena na ovaj predmet

               Odbor veleposlanika AKP-a i EU-a tijelo je osnovano sporazumom, to jest Sporazumom iz Cotonoua.

               Akt koji Odbor veleposlanika AKP-a i EU-a treba donijeti akt je koji proizvodi pravne učinke. Prema međunarodnom pravu predviđeni akt bit će obvezujući u skladu s člankom 15. stavcima 3. i 4. Sporazuma iz Cotonoua.

               Predviđeni akt ne dopunjuje niti izmjenjuje institucijski okvir Sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta u pogledu kojeg se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka se na temelju članka 218. stavka 9. UFEU-a mora temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena na ovaj predmet

               Glavni cilj i sadržaj predviđenog akta odnose se na „razvojnu suradnju”. Stoga je materijalna pravna osnova za predloženu odluku članak 209. stavak 2. UFEU-a.

               4.3.Zaključak

               Pravna osnova predložene odluke trebao bi biti članak 209. stavak 2. UFEU-a u vezi s člankom 218. stavkom 9. UFEU-a.

               5.Objava predviđenog akta

               S obzirom na to da će se akt Odbora veleposlanika AKP-a i EU-a primijeniti na Prilog II. Sporazumu iz Cotonoua, prikladno je odluku nakon donošenja objaviti u Službenom listu Europske unije.

               2017/0286 (NLE)

               Prijedlog

               ODLUKE VIJEĆA

               o stajalištu koje treba donijeti u ime Europske unije u Odboru veleposlanika AKP-a i EU-a u pogledu provedbe članka 68. Sporazuma o partnerstvu između AKP-a i EU-a.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 209. stavak 2., u vezi s člankom 218. stavkom 9.,

               uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (dalje u tekstu „Sporazum o partnerstvu između AKP-a i EU-a”)
                  4
               ,

               uzimajući u obzir prijedlog Europske komisije,

               budući da:

               (1)Sporazum o partnerstvu između članica Skupine afričkih, karipskih i pacifičkih država (AKP) s jedne strane i Europske zajednice i njezinih država članica s druge strane (Sporazum o partnerstvu između AKP-a i EU-a), potpisan je u Cotonouu 23. lipnja 2000. Sporazum o partnerstvu između AKP-a i EU-a stupio je na snagu 1. travnja 2003.

               (2)U skladu sa člankom 100. Sporazuma o partnerstvu između AKP-a i EU-a, Vijeće ministara AKP-a i EU-a može, na temelju preporuke Odbora AKP-a i EU-a za suradnju u financiranju razvoja revidirati, pregledati i/ili izmijeniti dodatke I.a, I.b, II., III., IV. i VI. tom Sporazumu.

               (3)U članku 15. stavku 4. Sporazuma o partnerstvu između AKP-a i EU-a navodi se da Vijeće ministara AKP-EU-a može prenijeti ovlasti na Odbor veleposlanika AKP-EU-a.

               (4)Vijeće ministara AKP-a i EU-a odlučilo je odobriti prijenos ovlasti Odboru veleposlanika AKP-a i EU-a u Dakaru na sastanku Zajedničkog ministarskog vijeća 6. svibnja 2017. u cilju odlučivanja o provedbi članka 68. Sporazuma o partnerstvu AKP-a i EU-a do 31. prosinca 2017.

               (5)Prikladno je utvrditi stajalište koje u ime Unije treba donijeti u Odboru veleposlanika AKP-a i EU-a s obzirom na to da će odluka biti obvezujuća za Uniju.

               (6)Odluka će se primjenjivati na Prilog II. poglavlje 3. Sporazuma o partnerstvu između AKP-a i EU-a i njome se želi poboljšati funkcioniranje sustava financiranja potpore u slučaju egzogenih šokova.

               DONIJELO JE OVU ODLUKU:

               Članak 1.

               1.Stajalište koje treba donijeti u ime Unije u Odboru veleposlanika AKP-a i EU-a u pogledu provedbe članka 68. Sporazuma o partnerstvu između AKP-a i EU-a temelji se na nacrtu akta Odbora veleposlanika AKP-a i EU-a priloženog ovoj Odluci.

               2. Predstavnici Unije u Odboru veleposlanika AKP-a i EU-a mogu prihvatiti manje izmjene nacrta Odluke bez daljnje odluke Vijeća.

               Članak 2.

               Nakon njezina donošenja Odluka Odbora veleposlanika AKP-a i EU-a objavljuje se u Službenom listu Europske unije.

               Članak 3.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)
                  Odluka Vijeća od 19. prosinca 2002. u vezi sa zaključkom Sporazuma o partnerstvu  između afričke, karipske i pacifičke skupine država, s jedne strane, i Europske zajednice i njezinih država članica, s druge strane, koji je potpisan u Cotonouu 23. lipnja 2000. (SL L 65, 8.3.2003., str. 27).

                     (2)
                  SL L 171, 1.7.2008., str. 63.

                     (3)
                  Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke 61. do 64.

                     (4)
                  Sporazum (SL L317, 15.12.2000., str. 3) kako je izmijenjen Sporazumom potpisanim u Luxembourgu 25. lipnja 2005. (SL L 209, 11.8.2005., str. 27.) i Sporazumom potpisanim u Ougadougouu 22. lipnja 2010. (SL L 287, 4.11.2010., str. 3.)

    ---documentbreak---

               EUROPSKA KOMISIJA
            Bruxelles, 6.11.2017.
            COM(2017) 644 final
            PRILOG

            PrijedloguODLUKE VIJEĆA
            o stajalištu koje treba donijeti u ime Europske unije u Odboru veleposlanika AKP-a i EU-a u pogledu provedbe članka 68. Sporazuma o partnerstvu između AKP-a i EU-a

               PRILOG

               ODLUKA BR. .../2017

               ODBORA VELEPOSLANIKA AKP-a i EU-a,

               od ../../2017

               u pogledu provedbe članka 68. Sporazuma o partnerstvu između AKP-a i EU-a

                ODBOR VELEPOSLANIKA AKP-a i EU-a,

               uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane
                  1
                (dalje u tekstu „Sporazum o partnerstvu između AKP-a i EU-a”), a posebno njegov članak 100., u vezi s njegovim člankom 15. stavkom 4. i člankom 16. stavkom 2.,

               budući da:

               (1)U članku 68. Sporazuma o partnerstvu između AKP-a i EU-a navodi se da treba uspostaviti mehanizam sustava dodatne potpore kako bi se ublažili kratkoročni nepovoljni učinci zbog egzogenih šokova koji utječu na gospodarstva država AKP-a. Stavkom 4. tog članka utvrđuje se da su modaliteti potpornog mehanizma utvrđeni Prilogom II. Sporazumu.

               (2)Mehanizam koji je trenutačno utvrđen u Prilogu II. Sporazumu o partnerstvu između AKP-a i EU-a treba prilagoditi kako bi se u obzir uzele potrebe stranaka te kako bi se osiguralo fleksibilno i brzo pružanje pomoći.

               (3)U članku 100. Sporazuma o partnerstvu između AKP-a i EU-a propisuje se da Vijeće ministara AKP-a i EU-a na temelju preporuke Odbora AKP-a i EU-a za suradnju u financiranju razvoja može revidirati, pregledati i/ili izmijeniti dodatke I. a, I. b, II., IV. i VI. Sporazumu.

               (4)U članku 15. stavku 4. Sporazuma o partnerstvu između AKP-a i EU-a propisano je da Vijeće ministara AKP-a i EU-a može prenijeti svoje ovlasti na Odbor veleposlanika AKP-a i EU-a.

               (5)U članku 16. stavku 2. Sporazuma o partnerstvu AKP-a i EU-a navodi se da Odbor veleposlanika AKP-a i EU-a obnaša bilo koji mandat koji mu povjeri Vijeće.

               (6)Vijeće ministara AKP-a i EU-a na sastanku 5. svibnja 2017. dalo je mandat Odboru veleposlanika AKP-a i EU-a radi donošenja odluke o provedbi članka 68. Sporazuma o partnerstvu između AKP-a i EU-a o egzogenim šokovima i o izmjeni Priloga II., poglavlja 3.

               (7)Odbor veleposlanika AKP-a i EU-a trebalo bi donijeti ovu odluku.

               ODLUČIO JE:

               Članak 1.

               Financijska potpora državama AKP-a u slučaju makroekonomske nestabilnosti zbog egzogenih šokova, predviđena člankom 68. Sporazuma o partnerstvu između AKP-a i EU-a („Sporazum”) uređena je odredbama ove odluke.

               Članak 2.

               1.Dodatna financijska potpora može se mobilizirati iz sredstava za nepredviđene potrebe 11. Europskog razvojnog fonda, kako bi se ublažili kratkoročni nepovoljni učinci zbog egzogenih šokova, uključujući učinak na prihode od izvoza, te kako bi se očuvale socioekonomske reforme i politike ugrožene padom prihoda.

               2.Države AKP-a, pogođene egzogenim šokovima uputit će Europskoj komisiji zahtjev za financijsku potporu u tu svrhu, koji će se razmotriti za svaki pojedini slučaj pristupom usmjerenim na potrebe u sklopu višegodišnjeg financijskog okvira suradnje u skladu s ovim Sporazumom.

               3.Potpora se provodi i njome se upravlja u skladu s postupcima koji omogućuju brze fleksibilne i učinkovite operacije. Europska komisija će periodički izvještavati Odbor AKP-a i EU-a za suradnju u financiranju razvoja.

               Članak 3.

               Ugovorne stranke Sporazuma, Europsku komisiju i tajništvo AKP-a obavješćuje se o praktičnim načinima provedbe članka 68.

               Članak 4.

               Prilog II. Poglavlje 3. Sporazumu o partnerstvu između AKP-a i EU-a primjenjuju se u skladu s ovom Odlukom.

               Članak 5.

               Ova Odluka stupa na snagu na dan donošenja.

               Sastavljeno u […], […]

                     Za Odbor veleposlanika AKP-a i EU-a

                     Predsjednik

                     (1)
                  Sporazum (SL L 317, 15.12.2000., str. 3) kako je izmijenjen Sporazumom potpisanim u Luxembourgu 25. lipnja 2005. (SL L 209, 11.8.2005., str. 27.) i Sporazumom potpisanim u Ougadougouu 22. lipnja 2010. (SL L 287, 4.11.2010., str. 3.)


               EUROPSKA KOMISIJA
            Bruxelles, 6.11.2017.
            COM(2017) 638 final
            2017/0280(NLE)
            Prijedlog
            ODLUKE VIJEĆA
            o stajalištu koje treba donijeti, u ime Europske unije,u Zajedničkom odboru EGP-a o izmjeni poslovnikaZajedničkog odbora EGP-a

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Cilj je dvaju nacrta odluka Zajedničkog odbora EGP-a (priloženih predloženoj odluci Vijeća) izmjena Poslovnika Zajedničkog odbora EGP-a kako bi se na popis jezika Sporazuma dodali bugarski, rumunjski i hrvatski jezik.

               U prvom nacrtu odluke Zajedničkog odbora EGP-a iz Priloga 1. riječ je o bugarskom i rumunjskom jeziku. Nakon potpisivanja Sporazuma o sudjelovanju Republike Bugarske i Rumunjske u Europskom gospodarskom prostoru
                  1
                u Bruxellesu 25. srpnja 2007. izmijenjen je članak 129. stavak 1. Sporazuma o EGP-u radi dodavanja bugarskog i rumunjskog jezika na popis jezika Sporazuma o EGP-u. Međutim, ta dva jezika treba dodati i na popis jezika u Poslovniku Zajedničkog odbora EGP-a.

               Budući da je Sporazum o sudjelovanju Republike Bugarske i Rumunjske u Europskom gospodarskom prostoru, potpisan 25. srpnja 2007. u Bruxellesu, već stupio na snagu 9. studenoga 2011., ta Odluka Zajedničkog odbora EGP-a stoga može stupiti na snagu čim je Zajednički odbor EGP-a donese.

               U drugom nacrtu odluke Zajedničkog odbora EGP-a iz Priloga 2. riječ je o hrvatskom jeziku. Sporazumom o sudjelovanju Republike Hrvatske u Europskom gospodarskom prostoru („Sporazum o proširenju EGP-a iz 2014.”), potpisanim u Bruxellesu 11. travnja 2014., već se izmjenjuje članak 129. stavak 1. Sporazuma o EGP-u kako bi se hrvatski jezik dodao na popis jezika Sporazuma o EGP-u. Poslovnik Zajedničkog odbora EGP-trebalo bi stoga na odgovarajući način izmijeniti.

               Budući da se Sporazum o proširenju EGP-a iz 2014. privremeno primjenjuje na njegove potpisnike od 12. travnja 2014., ta Odluka Zajedničkog odbora EGP-a treba se stoga primjenjivati privremeno do stupanja na snagu Sporazuma o proširenju EGP-a iz 2014.

               •Dosljednost s postojećim odredbama politike u određenom području

               Nije primjenjivo.

               •Dosljednost u odnosu na druge politike Unije

               Nije primjenjivo.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Člankom 1. stavkom 3. Uredbe Vijeća (EZ) br. 2894/94
                  2
                o rješenjima za provedbu Sporazuma o EGP-u predviđa se da Vijeće na prijedlog Komisije utvrđuje stajalište o takvim odlukama koje treba donijeti u ime Unije.

               Komisija u suradnji s Europskom službom za vanjsko djelovanje Vijeću na donošenje podnosi nacrt odluke Zajedničkog odbora EGP-a koji predstavlja stajalište Unije. Komisija se nada da će ga moći što prije iznijeti u Zajedničkom odboru EGP-a.

               •Supsidijarnost (za neisključivu nadležnost)

               Nije primjenjivo.

               •Proporcionalnost

               Nije primjenjivo.

               •Odabir instrumenta

               U skladu s člankom 98. Sporazuma o EGP-u odabrani je instrument odluka Zajedničkog odbora EGP-a. Zajednički odbor EGP-a osigurava učinkovitu provedbu i primjenu Sporazuma o EGP-u. U tu svrhu on donosi odluke u slučajevima koji su predviđeni u Sporazumu o EGP-u.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Prikupljanje i primjena stručnih znanja

               Nije primjenjivo.

               •Procjena učinka

               Nije primjenjivo.

               4.UTJECAJ NA PRORAČUN

               Prijedlog ne utječe na proračun.

               5.OSTALI DIJELOVI

               Nije primjenjivo.

               2017/0280 (NLE)

               Prijedlog

               ODLUKE VIJEĆA

               o stajalištu koje treba donijeti, u ime Europske unije,
                  u Zajedničkom odboru EGP-a o izmjeni poslovnika
                  Zajedničkog odbora EGP-a

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 338. stavak 1. u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  3
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  4
                („Sporazum o EGP-u”) stupio je na snagu 1. siječnja 1994.

               (2)Nakon potpisivanja Sporazuma o sudjelovanju Republike Bugarske i Rumunjske u Europskom gospodarskom prostoru
                  5
                u Bruxellesu 25. srpnja 2007. izmijenjen je članak 129. stavak 1. Sporazuma o EGP-u radi dodavanja bugarskog i rumunjskog jezika na popis jezika Sporazuma o EGP-u.

               (3)Sporazumom o sudjelovanju Republike Hrvatske u Europskom gospodarskom prostoru
                  6
                („Sporazum o proširenju EGP-a iz 2014.”), potpisanim u Bruxellesu 11. travnja 2014., izmjenjuje se članak 129. stavak 1. Sporazuma o EGP-u kako bi se hrvatski jezik dodao na popis jezika Sporazuma o EGP-u.

               (4)Poslovnik Zajedničkog odbora EGP-a, koji je donesen Odlukom Zajedničkog odbora EGP-a br. 1/94 od 8. veljače 1994.
                  7
                i izmijenjen Odlukom Zajedničkog odbora EGP-a br. 24/2005 od 8. veljače 2005.
                  8
               , trebalo bi stoga na odgovarajući način izmijeniti.

               (5)Sporazum o proširenju EGP-a iz 2014. privremeno se primjenjuje na njegove potpisnike od 12. travnja 2014., a odgovarajuća odluka Zajedničkog odbora EGP-a treba se stoga primjenjivati privremeno do stupanja na snagu Sporazuma o proširenju EGP-a iz 2014.

               (6)Stajalište Unije u Zajedničkom odboru EGP-a trebalo bi se stoga temeljiti na priloženim nacrtima odluka,

               DONIJELO JE OVU ODLUKU:

               Članak 1.

               Stajalište koje treba donijeti, u ime Europske unije, u Zajedničkom odboru EGP-a o predloženoj izmjeni Poslovnika Zajedničkog odbora EGP-a, temelji se na nacrtima odluka Zajedničkog odbora EGP-a priloženima ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)
                  SL L 221, 25.8.2007., str. 15.

                     (2)
                  SL L 305, 30.11.1994., str. 6.–8.

                     (3)
                  SL L 305, 30.11.1994., str. 6.

                     (4)
                  SL L 1, 3.1.1994., str. 3.

                     (5)
                  SL L 221, 25.8.2007., str. 15.

                     (6)
                  SL L ...

                     (7)
                  SL L 85, 30.3.1994., str. 60.

                     (8)
                  SL L 161, 23.6.2005., str. 54.

    ---documentbreak---

               EUROPSKA KOMISIJA
            Bruxelles,6.11.2017.
            COM(2017) 638 final
            PRILOG

            PrijedloguODLUKE VIJEĆA
            o stajalištu koje treba donijeti, u ime Europske unije, u Zajedničkom odboru EGP-a o izmjeni Poslovnika Zajedničkog odbora EGP-a

               PRILOG 1.

               ODLUKA ZAJEDNIČKOG ODBORA EGP-a

                  br. .../2017

                  Prijedlog odluke Vijeća

                  o izmjeni Poslovnika Zajedničkog odbora EGP-a

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 92. stavak 3.,

               budući da:

               (1)Nakon potpisivanja Sporazuma o sudjelovanju Republike Bugarske i Rumunjske u Europskom gospodarskom prostoru
                  1
                u Bruxellesu 25. srpnja 2007. izmijenjen je članak 129. stavak 1. Sporazuma o EGP-u radi dodavanja bugarskog i rumunjskog jezika na popis jezika Sporazuma o EGP-u.

               (2)Sporazum o sudjelovanju Republike Bugarske i Rumunjske u Europskom gospodarskom prostoru stupio je na snagu 9. studenoga 2011.

               (3)Bugarski i rumunjski jezik trebali bi se dodati na popis jezika Poslovnika Zajedničkog odbora EGP-a, koji je donesen Odlukom Zajedničkog odbora EGP-a br. 1/94 od 8. veljače 1994.
                  2
                i izmijenjen Odlukom Zajedničkog odbora EGP-a br. 24/2005 od 8. veljače 2005.
                  3
               . Popis jezika Poslovnika Zajedničkog odbora EGP-trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Odluka Zajedničkog odbora EGP-a br. 1/94 mijenja se kako slijedi:

               1.
                     Tekst članka 6. stavka 2. zamjenjuje se sljedećim:

               „Tekstovi akata EZ-a koje treba uključiti u priloge Sporazumu u skladu s člankom 102. stavkom 1. jednako su vjerodostojni na bugarskom, češkom, danskom, engleskom, estonskom, finskom, francuskom, grčkom, latvijskom, litavskom, malteškom, mađarskom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, kako je objavljeno u Službenom listu Europske unije. Sastavljaju se na islandskom i norveškom jeziku i potvrđuje ih Zajednički odbor EGP-a zajedno s mjerodavnim odlukama iz stavka 1.”

               2.Tekst članka 11. stavka 1. zamjenjuje se sljedećim:

               „Odluke Zajedničkog odbora EGP-a o izmjeni priloga ili protokola uz Sporazum objavljuju se na bugarskom, češkom, danskom, engleskom, estonskom, finskom, francuskom, grčkom, latvijskom, litavskom, malteškom, mađarskom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku u odjeljku o EGP-u Službenog lista Europske unije, a na islandskom i norveškom jeziku u Dodatku o EGP-u Službenom listu Europske unije.”

               Članak 2.

               Ova Odluka stupa na snagu na dan donošenja.

               Članak 3.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici
                     Zajedničkog odbora EGP-a

                     (1)
                  SL L 221, 25.8.2007., str. 15.

                     (2)
                  SL L 85, 30.3.1994., str. 60.

                     (3)
                  SL L 161, 23.6.2005., str. 54.

    ---documentbreak--- NA ---documentbreak---

               EUROPSKA KOMISIJA
            Bruxelles,6.11.2017.
            COM(2017) 638 final
            PRILOG

            PrijedloguODLUKE VIJEĆA
            o stajalištu koje treba donijeti, u ime Europske unije, u Zajedničkom odboru EGP-a o izmjeni Poslovnika Zajedničkog odbora EGP-a

               PRILOG 2.

               ODLUKA ZAJEDNIČKOG ODBORA EGP-a

                  br. .../2017

                  od

                  o izmjeni Poslovnika Zajedničkog odbora EGP-a

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 92. stavak 3.,

               budući da:

               (1)Nakon potpisivanja Sporazuma o sudjelovanju Republike Hrvatske u Europskom gospodarskom prostoru
                  1
                („Sporazum o proširenju EGP-a iz 2014.”) u Bruxellesu 11. travnja 2014. izmjenjuje se članak 129. stavak 1. Sporazuma o EGP-u radi dodavanja hrvatskog jezika na popis jezika Sporazuma o EGP-u.

               (2)Hrvatski jezik trebao bi se dodati na popis jezika Poslovnika Zajedničkog odbora EGP-a, koji je donesen Odlukom Zajedničkog odbora EGP-a br. 1/94 od 8. veljače 1994.
                  2
                i izmijenjen Odlukom Zajedničkog odbora EGP-a br. 24/2005 od 8. veljače 2005.
                  3
                te dodatno izmijenjen Odlukom Zajedničkog odbora EGP-a br. [...] od [...]. Popis jezika Poslovnika Zajedničkog odbora EGP-trebalo bi stoga na odgovarajući način izmijeniti.

               (3)Sporazum o proširenju EGP-a iz 2014. privremeno se primjenjuje na njegove potpisnike od 12. travnja 2014., a ova se Odluka treba stoga primjenjivati privremeno do stupanja na snagu Sporazuma o proširenju EGP-a iz 2014.,

               DONIO JE OVU ODLUKU:

               Članak 1.

               Odluka Zajedničkog odbora EGP-a br. 1/94 mijenja se kako slijedi:

               1.
                     Tekst članka 6. stavka 2. zamjenjuje se sljedećim:

               „Tekstovi akata EZ-a koje treba uključiti u priloge Sporazumu u skladu s člankom 102. stavkom 1. jednako su vjerodostojni na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, malteškom, mađarskom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, kako je objavljeno u Službenom listu Europske unije. Sastavljaju se na islandskom i norveškom jeziku i potvrđuje ih Zajednički odbor EGP-a zajedno s mjerodavnim odlukama iz stavka 1.”

               2.Tekst članka 11. stavka 1. zamjenjuje se sljedećim:

               „Odluke Zajedničkog odbora EGP-a o izmjeni priloga ili protokola uz Sporazum objavljuju se na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, malteškom, mađarskom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku u odjeljku o EGP-u Službenog lista Europske unije, a na islandskom i norveškom jeziku u Dodatku o EGP-u Službenom listu Europske unije.”

               Članak 2.

               Ova Odluka stupa na snagu , ili na dan stupanja na snagu Sporazuma o proširenju EGP-a iz 2014., ovisno o tome koji je datum kasniji.

               Primjenjuje se privremeno od 12. travnja 2014.

               Članak 4.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici
                     Zajedničkog odbora EGP-a

                     (1)
                  SL L ...

                     (2)
                  SL L 85, 30.3.1994., str. 60.

                     (3)
                  SL L 161, 23.6.2005., str. 54.


               EUROPSKA KOMISIJA
            Bruxelles, 9.11.2017.
            COM(2017) 588 final
            2017/0295(NLE)
            Prijedlog
            ODLUKE VIJEĆA
            o utvrđivanju stajališta koje treba zauzeti u ime Europske unije u Zajedničkom odboru osnovanom na temelju Sporazuma između Europske unije i Republike Azerbajdžana o pojednostavljenju izdavanja viza, u pogledu donošenja njegova poslovnika

               OBRAZLOŽENJE

               1.KONTEKST PRIJEDLOGA

               Sporazum između Europske unije i Republike Azerbajdžana o pojednostavljenju izdavanja viza za kratkotrajni boravak građanima Republike Azerbajdžana i Europske unije stupio je na snagu 1. rujna 2014.
                  1
                Sporazumom su se na temelju uzajamnosti utvrdila pravno obvezujuća prava i obveze primjenjivi na obje stranke, u cilju pojednostavljenja postupaka izdavanja viza građanima Azerbajdžana i EU-a. Člankom 12. Sporazuma osniva se Zajednički odbor zadužen za praćenje provedbe Sporazuma. Člankom 12. stavkom 4. Sporazuma propisuje se da Zajednički odbor treba utvrditi svoj poslovnik.

               Poslovnik će se donijeti Odlukom Zajedničkog odbora i neće biti dio Sporazuma.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Vijeće ovlašćuje predstavnika EU-a u Zajedničkom odboru, tj. Komisiju, da donese poslovnik na temelju ovog prijedloga. Poslovnikom se želi organizirati rad Zajedničkog odbora te pomoći u pripremi sastanaka i njihovu vođenju.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

                  Poslovnik, koji je utvrđen u Prilogu ovom Prijedlogu odluke Vijeća, rezultat je savjetovanja s nadležnim tijelima Azerbajdžana provedenog na prvom i drugom sastanku Zajedničkog odbora, ali i razmjenom poruka elektroničke pošte u razdoblju između sastanaka (posljednji 5. lipnja 2017.). Savjetovanje s državama članicama provedeno je pisanim postupkom koji je završio 16. lipnja 2017.

               4.UTJECAJ NA PRORAČUN

               Ovaj prijedlog ne utječe na proračun EU-a.

               2017/0295 (NLE)

               Prijedlog

               ODLUKE VIJEĆA

               o utvrđivanju stajališta koje treba zauzeti u ime Europske unije
                  u Zajedničkom odboru osnovanom na temelju Sporazuma
                  između Europske unije i Republike Azerbajdžana
                  o pojednostavljenju izdavanja viza,
                  u pogledu donošenja njegova poslovnika

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 9.,

               uzimajući u obzir Odluku Vijeća 2014/242/EU od 14. travnja 2014. o sklapanju Sporazuma između Europske unije i Republike Azerbajdžana o pojednostavljenju izdavanja viza
                  2
               ,

               uzimajući u obzir prijedlog Europske komisije,

               budući da:

               (1)Sporazum između Europske unije i Republike Azerbajdžana o pojednostavljenju izdavanja viza
                  3
                (dalje u tekstu „Sporazum”) stupio je na snagu 1. rujna 2014.

               (2)Člankom 12. Sporazuma osniva se Zajednički odbor zadužen za upravljanje Sporazumom. Stavkom 4. tog članka predviđa se da Zajednički odbor utvrđuje svoj poslovnik.

               (3)Poslovnik je potreban za organizaciju rada Zajedničkog odbora koji je zadužen za upravljanje Sporazumom i praćenje njegove provedbe.

               (4)Stoga je primjereno utvrditi stajalište koje treba donijeti u ime Europske unije u Zajedničkom odboru u pogledu donošenja poslovnika Zajedničkog odbora za upravljanje Sporazumom.

               (5)Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine. Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (6)Ova Odluka predstavlja razvoj odredaba schengenske pravne stečevine u kojima Irska ne sudjeluje u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine. Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (7)U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje.

               DONIJELO JE OVU ODLUKU:

               Članak 1.

               Stajalište koje treba donijeti u ime Europske unije u Zajedničkom odboru osnovanom člankom 12. Sporazuma između Europske unije i Republike Azerbajdžana o pojednostavljenju izdavanja viza, u pogledu donošenja poslovnika Zajedničkog odbora, temelji se na nacrtu odluke Zajedničkog odbora priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)
                  SL L 128, 30.4.2014., str. 49.– 60.

                     (2)
                  SL L 128, 30.4.2014., str. 47.– 48.

                     (3)
                  SL L 128, 30.4.2014., str. 49.– 60.

    ---documentbreak---

               EUROPSKA KOMISIJA
            Bruxelles, 9.11.2017.
            COM(2017) 588 final
            PRILOG

            Prijedlogu odluke Vijeća
            o utvrđivanju stajališta koje treba zauzeti u ime Europske unije u Zajedničkom odboru osnovanom na temelju Sporazuma između Europske unije i Republike Azerbajdžana o pojednostavljenju izdavanja viza, u pogledu donošenja njegova poslovnika

               NACRT

               ODLUKA BR.° ____ ZAJEDNIČKOG ODBORA ZA POJEDNOSTAVLJENJE IZDAVANJA VIZA
               OSNOVANOG NA TEMELJU SPORAZUMA IZMEĐU EUROPSKE UNIJE I REPUBLIKE AZERBAJDŽANA O POJEDNOSTAVLJENJU IZDAVANJA VIZA

               od...

               u pogledu donošenja njegova Poslovnika

               ODBOR,

               uzimajući u obzir Sporazum između Europske unije i Republike Azerbajdžana o pojednostavljenju izdavanja viza (dalje u tekstu „Sporazum”), a posebno njegov članak 12. stavak 4.,

               budući da je Sporazum stupio na snagu 1. rujna 2014.,

               ODLUČIO JE DONIJETI SLJEDEĆI POSLOVNIK:

               Članak 1.

               Predsjedanje

               Zajedničkim odborom za pojednostavljenje izdavanja viza zajednički predsjedaju predstavnik Europske unije i predstavnik Republike Azerbajdžana.

               Članak 2.

               Zadaće Zajedničkog odbora

               1.U skladu s člankom 12. stavkom 2. Sporazuma zadaće su Zajedničkog odbora za pojednostavljenje izdavanja viza ponajprije sljedeće:

               (a)praćenje provedbe Sporazuma;

               (b)predlaganje izmjena ili dopuna Sporazuma;

               (c)rješavanje sporova koji proizlaze iz tumačenja ili primjene odredaba ovoga Sporazuma.

               2.Zajednički odbor za pojednostavljenje izdavanja viza može donijeti preporuke koje sadržavaju smjernice ili „najbolju praksu” za pomoć u provedbi Sporazuma.

               Članak 3.

               Sastanci

               1.Zajednički odbor za pojednostavljenje izdavanja viza sastaje se kad god je to potrebno, i to na zahtjev stranaka i najmanje jednom godišnje.

               2.Stranke se izmjenjuju kao domaćini sastanaka, osim ako je drukčije dogovoreno.

               3.Sastanke Zajedničkog odbora za pojednostavljenje izdavanja viza sazivaju supredsjedatelji.

               4.Supredsjedatelji određuju datum sastanka i 30 dana prije sastanka razmjenjuju dokumente potrebne za odgovarajuću pripremu.

               5.Stranka koja je domaćin sastanka rješava logistička pitanja.

               Članak 4.

               Izaslanstva

               Stranke obavješćuju jedna drugu o predviđenom sastavu svojih izaslanstava najmanje sedam dana prije sastanka.

               Članak 5.

               Dnevni red sastanaka

               1.Supredsjedatelji najkasnije četrnaest dana prije svakog sastanka sastavljaju privremeni dnevni red sastanka. Privremeni dnevni red obuhvaća točke za čije je uvrštenje na dnevni red bilo koji od supredsjedatelja zaprimio zahtjev najkasnije četrnaest dana prije sastanka.

               2.Svaka stranka u bilo kojem trenutku prije sastanka može dodavati točke privremenom dnevnom redu ako se druga stranka s tim složi. Zahtjevi za dodavanje točaka privremenom dnevnom redu šalju se u pisanom obliku i prihvaćaju se u mjeri u kojoj je to moguće.

               3.Supredsjedatelji na početku svakog sastanka donose konačni dnevni red. Točka koja se ne nalazi na privremenom dnevnom redu može se uvrstiti u dnevni red ako se stranke s tim slože i prihvaća se u mjeri u kojoj je to moguće.

               Članak 6.

               Zapisnik sa sastanka

               1.Supredsjedatelj koji je domaćin sastanka izrađuje nacrt zapisnika što je prije moguće.

               2.U zapisniku se u pravilu za svaku točku dnevnog reda navode:

               (a)dokumentacija podnesena Zajedničkom odboru za pojednostavljenje izdavanja viza;

               (b)izjave čiji je unos stranka zatražila i

               (c)donesene odluke, izdane preporuke i doneseni zaključci povezani s određenom točkom.

               3.U zapisniku se navode članovi izaslanstava koji sudjeluju na sastanku te podaci o tome koje ministarstvo, agenciju ili ustanovu predstavljaju.

               4.Zajednički odbor za pojednostavljenje izdavanja viza odobrava zapisnik na svojem sljedećem sastanku.

               Članak 7.

               Odluke i preporuke Zajedničkog odbora za pojednostavljenje izdavanja viza

               1.Zajednički odbor za pojednostavljenje izdavanja viza donosi odluke na temelju suglasnosti obiju stranaka.

               2.Naslov odluka Zajedničkog odbora za pojednostavljenje izdavanja viza glasi „Odluke”, nakon čega slijedi redni broj te opis predmeta. Navodi se i datum od kojeg odluka proizvodi učinak. Odluke potpisuju predstavnici Zajedničkog odbora za pojednostavljenje izdavanja viza koji su ovlašteni djelovati u ime stranaka. Odluke se sastavljaju u dva primjerka, od kojih je svaki jednako vjerodostojan.

               3.Stavci 1. i 2. primjenjuju se mutatis mutandis na preporuke Zajedničkog odbora za pojednostavljenje izdavanja viza.

               Članak 8.

               Troškovi

               1.Svaka je stranka odgovorna za troškove nastale sudjelovanjem na sastancima Zajedničkog odbora za pojednostavljenje izdavanja viza, uključujući troškove osoblja, putovanja i dnevnica te poštanske ili telekomunikacijske troškove.

               2.Ostale troškove koji proizlaze iz organizacije sastanaka u pravilu snosi stranka koja je domaćin sastanka.

               Članak 9.

               Administrativni postupci

               (1)Ako nije drukčije odlučeno, sastanci Zajedničkog odbora za pojednostavljenje izdavanja viza nisu otvoreni za javnost.

               (2)Zapisnici i drugi dokumenti Zajedničkog odbora za pojednostavljenje izdavanja viza smatraju se povjerljivima.

               (3)Na temelju suglasnosti obaju supredsjedatelja na sastanke mogu biti pozvani sudionici koji nisu službenici stranaka i država članica te ti sudionici podliježu istim zahtjevima u pogledu povjerljivosti.

               (4)Stranke mogu organizirati kratke javne sastanke ili na drugi način obavijestiti zainteresiranu javnost o zaključcima sastanaka Zajedničkog odbora.

               Članak 10.

               Stupanje na snagu

               Ova Odluka stupa na snagu na dan  njezina donošenja od strane Zajedničkog odbora za pojednostavljenje izdavanja viza.

               Za Europsku uniju
                     Za Republiku Azerbajdžan

               ZAJEDNIČKA IZJAVA PRILOŽENA POSLOVNIKU ZAJEDNIČKOG ODBORA ZA UPRAVLJANJE SPORAZUMOM IZMEĐU EUROPSKE UNIJE I AZERBAJDŽANA O POJEDNOSTAVLJENJU IZDAVANJA VIZA

               Kako bi se osigurala stalna, usklađena i ispravna provedba Sporazuma, Republika Azerbajdžan, Europska komisija i države članice između formalnih sastanaka Zajedničkog odbora održavaju neformalne kontakte kako bi rješavale hitna pitanja. Na sljedećem sastanku Zajedničkog odbora izvijestit će se o tim pitanjima i neformalnim kontaktima.


               EUROPSKA KOMISIJA
            Bruxelles, 14.11.2017.
            COM(2017) 643 final
            2017/0297(COD)
            Prijedlog
            ODLUKE EUROPSKOG PARLAMENTA I VIJEĆA
            o izmjeni Odluke Vijeća 2003/17/EZ u pogledu jednakovrijednosti pregleda na terenu koji se provode u Brazilu nad sjemenskim usjevima krmnog bilja i sjemenskim usjevima žitarica i u pogledu jednakovrijednosti sjemena krmnog bilja i sjemena žitarica proizvedenog u Brazilu te u pogledu jednakovrijednosti pregleda na terenu koji se provode u Moldovi nad sjemenskim usjevima žitarica, sjemenskim usjevima povrća i sjemenskim usjevima uljarica i predivog bilja i u pogledu jednakovrijednosti sjemena žitarica, sjemena povrća i sjemena uljarica i predivog bilja proizvedenog u Moldovi

               OBRAZLOŽENJE

               1.KONTEKST PRIJEDLOGA

               Odlukom Vijeća 2003/17/EZ priznaje se jednakovrijednost određenim zemljama izvan EU-a u pogledu pregleda usjeva na terenu i proizvodnje sjemena određenih vrsta koji se provode u skladu s direktivama 66/401/EEZ, 66/402/EEZ, 2002/54/EZ i 2002/57/EZ. Nacionalne odredbe kojima se uređuje sjeme koje se pobire i kontrolira u tim zemljama pružaju ista jamstva u pogledu svojstava sjemena i postupaka za njegovo ispitivanje, za jamčenje identifikacije sjemena te za označivanje i za kontrolu kao i odredbe koje se primjenjuju na sjeme koje se pobire i kontrolira unutar Europske unije. Budući da se Brazil i Moldova ne nalaze među tim zemljama izvan EU-a, sjeme koje se u njima pobire ne može se uvoziti u EU.

               Brazil je podnio zahtjev Komisiji da se sjeme krmnog bilja i žitarica iz Brazila obuhvati Odlukom Vijeća 2003/17/EZ kad je riječ o jednakovrijednosti takvog sjemena.

               Moldova je zatražila od Komisije da se sjeme žitarica, uljarica, predivog bilja i povrća iz Moldove obuhvati istom odlukom kad je riječ o jednakovrijednosti takvog sjemena.

               Kao odgovor na te zahtjeve Komisija je pregledala brazilsko i moldovsko zakonodavstvo u tom području. Potom je provela reviziju pregleda usjeva na terenu i sustava za certificiranje sjemena za sjeme u Brazilu i Moldovi. Zaključila je da su njihovi zahtjevi i sustavi jednakovrijedni onima u EU-u i da pružaju ista jamstva.

               Stoga je primjereno priznati brazilsko sjeme kao jednakovrijedno sjemenu krmnog bilja i žitarica koje se pobire, proizvodi i kontrolira u EU-u. To se može učiniti odlukom koju bi donijeli Europski parlament i Vijeće.

               Slično tomu, primjereno je priznati moldovsko sjeme kao jednakovrijedno sjemenu žitarica, uljarica, predivog bilja i povrća koje se pobire, proizvodi i kontrolira u EU-u. To se može učiniti odlukom koju bi donijeli Europski parlament i Vijeće.

               2.REZULTATI SAVJETOVANJA SA ZAINTERESIRANIM STRANAMA I PROCJENE UČINKA

               Priznavanje jednakovrijednosti zakonskih zahtjeva zemalja izvan EU-a i službenih kontrola za certificiranje sjemena tehnička je mjera. Ono obuhvaća procjenu zakona koji su na snazi i uvedenih sustava za kontrolu, te stoga i sposobnosti pojedine zemlje izvan EU-a da provede certificiranje sjemena. Ova mjera provodi se u skladu sa zahtjevima utvrđenima u Prilogu II. Odluci 2003/17/EZ. Budući da ne utječe na politička pitanja, nije potrebno provesti procjenu učinka.

               Na savjetodavnim sastancima s dionicima i na nekoliko sastanaka Stalnog odbora za bilje, životinje, hranu i hranu za životinje (PAFF), sektor proizvodnje sjemena EU-a i države članice pozvali su Komisiju da djeluje po tom pitanju. Očekuje se da će od ove Odluke korist imati proizvođači sjemena iz EU-a koji posluju u Brazilu i Moldovi, potencijalni uvoznici koji uvoze sjeme iz tih zemalja u EU te poljoprivrednici iz EU-a, koji će odsad imati pristup veće izboru sjemena.

               Komisija je održala i četverotjedno javno savjetovanje o planu povezanom s ovim prijedlogom, a završeno je 22. kolovoza 2017. Primljen je malen broj komentara, a svi su bili pozitivni i izrazili su podršku prijedlogu. Pojedini dionici očekuju da će akt poticati uzajamnost u trgovini sjemenom.

               3.PRAVNI ELEMENTI PRIJEDLOGA

               Cilj je prijedloga provesti članak 16. stavak 1. Direktive 66/401/EEZ, članak 16. stavak 1. Direktive 66/402/EEZ i članak 20. stavak 1. Direktive 2002/57/EZ; u

                  Odluku Vijeća 2003/17/EZ

                umetnuti članak 37. stavak 1. Direktive 2002/55/EZ o priznavanju jednakovrijednosti sjemena krmnog bilja, žitarica, povrća, uljarica i predivog bilja koje se pobire u zemljama izvan EU-a uzimajući u obzir posebna jamstva i odredbe iz te direktive; te provesti članak 37. stavak 1. Direktive 2002/55/EZ.

               4.UTJECAJ NA PRORAČUN

               Prijedlog nema utjecaja na proračun.

               2017/0297 (COD)

               Prijedlog

               ODLUKE EUROPSKOG PARLAMENTA I VIJEĆA

               o izmjeni Odluke Vijeća 2003/17/EZ u pogledu jednakovrijednosti pregleda na terenu koji se provode u Brazilu nad sjemenskim usjevima krmnog bilja i sjemenskim usjevima žitarica i u pogledu jednakovrijednosti sjemena krmnog bilja i sjemena žitarica proizvedenog u Brazilu te u pogledu jednakovrijednosti pregleda na terenu koji se provode u Moldovi nad sjemenskim usjevima žitarica, sjemenskim usjevima povrća i sjemenskim usjevima uljarica i predivog bilja i u pogledu jednakovrijednosti sjemena žitarica, sjemena povrća i sjemena uljarica i predivog bilja proizvedenog u Moldovi

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja
                  1
               , a posebno njezin članak 16. stavak 1.,

               uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica
                  2
               , a posebno njezin članak 16. stavak 1.,

               uzimajući u obzir Direktivu Vijeća 2002/55/EZ od 13. lipnja 2002. o stavljanju na tržište sjemena povrća
                  3
               , a posebno njezin članak 37. stavak 1.,

               uzimajući u obzir Direktivu Vijeća 2002/57/EZ od 13. lipnja 2002. o stavljanju na tržište sjemena uljarica i predivog bilja
                  4
               , a posebno njezin članak 20. stavak 1.,

               uzimajući u obzir prijedlog Europske komisije,

               nakon prosljeđivanja nacrta zakonodavnog akta nacionalnim parlamentima,

               uzimajući u obzir mišljenje Europskoga gospodarskog i socijalnog odbora
                  5
               ,

               uzimajući u obzir mišljenje Odbora regija
                  6
               ,

               u skladu s redovnim zakonodavnim postupkom,

               budući da:

               (1)Odlukom Vijeća 2003/17/EZ
                  7
                predviđa se da se pregledi na terenu koji se provode nad određenim sjemenskim usjevima u trećim zemljama navedenima na popisu u određenim uvjetima smatraju jednakovrijednima pregledima usjeva na terenu koji se provode u skladu sa zakonodavstvom Unije i da se sjeme određenih vrsta krmnog bilja, žitarica, repe te uljarica i predivog bilja koje se proizvodi u tim zemljama u određenim uvjetima smatra jednakovrijednim sjemenu koje se proizvodi u skladu sa zakonodavstvom Unije.

               (2)Brazil je podnio zahtjev Komisiji za priznavanje jednakovrijednosti njegova sustava za preglede usjeva na terenu za sjeme krmnog bilja i žitarica, kao i sjemena krmnog bilja i žitarica koje se proizvodi i certificira u Brazilu.

               (3)Komisija je pregledala relevantno brazilsko zakonodavstvo i 2016. provela reviziju sustava za službene kontrole i certificiranje sjemena krmnog bilja i žitarica u Brazilu te njegove jednakovrijednosti sa zahtjevima Unije
                  8
               .

               (4)Nakon provedene revizije zaključeno je da se pregledi na terenu nad sjemenskim usjevima, uzorkovanje, ispitivanje i službene naknadne kontrole sjemena krmnog bilja i žitarica provode primjereno te ispunjavaju uvjete iz Priloga II. Odluci 2003/17/EZ i odgovarajuće zahtjeve iz direktiva 66/401/EEZ i 66/402/EEZ. Nadalje, zaključeno je da su nacionalna tijela koja su nadležna za provedbu postupka certificiranja sjemena u Brazilu kompetentna i da djeluju primjereno.

               (5)Moldova je podnijela zahtjev Komisiji za priznavanje jednakovrijednosti njezina sustava za preglede usjeva na terenu za sjeme žitarica, povrća, uljarica i predivog bilja, kao i sjemena žitarica, povrća, uljarica i predivog bilja koje se proizvodi i certificira u Moldovi.

               (6)Komisija je pregledala relevantno moldovsko zakonodavstvo i 2016. provela reviziju sustava za službene kontrole i certificiranje sjemena žitarica, povrća, uljarica i predivog bilja u Moldovi te njegove jednakovrijednosti sa zahtjevima Unije
                  9
               .

               (7)Nakon provedene revizije zaključeno je da se pregledi na terenu nad sjemenskim usjevima, uzorkovanje, ispitivanje i službene naknadne kontrole sjemena žitarica, povrća, uljarica i predivog bilja provode primjereno te ispunjavaju uvjete iz Priloga II. Odluci 2003/17/EZ i odgovarajuće zahtjeve iz direktiva 66/402/EEZ, 2002/55/EZ i 2002/57/EZ. Nadalje, zaključeno je da su nacionalna tijela koja su nadležna za provedbu certificiranja sjemena u Moldovi kompetentna i da djeluju primjereno.

               (8)Stoga je primjereno priznati jednakovrijednost u pogledu pregleda usjeva na terenu koji se provode na sjemenu krmnog bilja i žitarica u Brazilu i u pogledu sjemena krmnog bilja i žitarica koje se proizvodi u Brazilu i službeno su ga certificirala njegova tijela.

               (9)Primjereno je i priznati jednakovrijednost u pogledu pregleda usjeva na terenu koji se provode na sjemenu žitarica, povrća, uljarica i predivog bilja u Moldovi i u pogledu sjemena žitarica, povrća, uljarica i predivog bilja koje se proizvodi u Moldovi i službeno su ga certificirala njezina tijela.

               (10)U Uniji postoji potražnja za uvozom sjemena povrća iz trećih zemalja, uključujući Moldovu. Stoga bi odredbama Odluke 2003/17/EZ trebalo obuhvatiti sjeme povrća iz Direktive 2002/55/EZ radi odgovora na potražnju za tim sjemenom koje potječe iz Moldove, kao i iz ostalih trećih zemalja u budućnosti.

               (11)Radi usklađivanja ove Odluke s primjenjivim pravilima Međunarodne udruge za ispitivanje sjemena (ISTA) predmetna treća zemlja trebala bi dati službenu izjavu o provedbi uzorkovanja i ispitivanja sjemena u skladu s pravilima ISTA-e za narančaste ili plave certifikate, a partije sjemena trebao bi pratiti takav certifikat.

               (12)Odluku 2003/17/EZ trebalo bi stoga na odgovarajući način izmijeniti,

               DONIJELI SU OVU ODLUKU:

               Članak 1.
               Izmjene Odluke 2003/17/EZ

               Odluka 2003/17/EZ mijenja se kako slijedi:

               1.U članku 1. uvodna rečenica zamjenjuje se sljedećom:

               „Pregledi na terenu nad sjemenskim usjevima vrsta navedenih u Prilogu I. koji se provode u trećim zemljama navedenima u tom prilogu smatraju se jednakovrijednima pregledima usjeva na terenu koji se provode u skladu s direktivama 66/401/EEZ, 66/402/EEZ, 2002/54/EZ i 2002/57/EZ pod uvjetom da:”

               2.Članak 2. zamjenjuje se sljedećim:

               „Članak 2.

               Sjeme vrsta navedenih u Prilogu I. koje je proizvedeno u trećim zemljama navedenima u tom prilogu i službeno su ga certificirala tijela navedena u tom prilogu smatra se jednakovrijednim sjemenu koje je u skladu s direktivama 66/401/EEZ, 66/402/EEZ, 2002/54/EZ, 2002/55/EZ i 2002/57/EZ ako ispunjava uvjete utvrđene u točki B Priloga II.”

               3.Članak 3. mijenja se kako slijedi:

               (a)Stavak 1. zamjenjuje se sljedećim:

               „1.Kad se jednakovrijedno sjeme „ponovno označava i ponovno zatvara” u Zajednici u smislu Programa OECD-a za izdavanje certifikata o sortnosti sjemena u međunarodnom prometu* analogno se primjenjuju odredbe direktiva 66/401/EEZ, 66/402/EEZ, 2002/54/EZ i 2002/57/EZ o ponovnom zatvaranju pakiranja proizvedenih u Zajednici.

               Prvim se podstavkom ne dovode u pitanje pravila OECD-a koja se primjenjuju na takve aktivnosti.

               ______________

               *Programi OECD-a za izdavanje certifikata o sortnosti sjemena u međunarodnom prometu, http://www.oecd.org/tad/code/seeds.htm.”

               (b)Stavak 2. točka (b) zamjenjuje se sljedećim:

               „(b)za mala pakiranja EZ-a, u smislu direktiva 66/401/EEZ, 2002/54/EZ ili 2002/55/EZ. ”

               4.Prilozi se mijenjaju u skladu s Prilogom ovoj Odluci.

               Članak 2.
               Stupanje na snagu

               Ova Odluka stupa na snagu dvadesetog dana od dana objave u Službenom listu Europske unije.

               Članak 3.
               Adresati

               Ova je Odluka upućena državama članicama.

               Sastavljeno u Bruxellesu

                  Za Europski parlament
                        Za Vijeće

                  Predsjednik
                        Predsjednik

                     (1)
                  SL 125, 11.7.1966., str. 2298/66.

                     (2)
                  SL 125, 11.7.1966., str. 2309/66.

                     (3)
                  SL L 193, 20.7.2002., str. 33.

                     (4)
                  SL L 193, 20.7.2002., str. 74.

                     (5)
                  SL C , str. .

                     (6)
                  SL C , str. .

                     (7)
                  Odluka Vijeća 2003/17/EZ od 16. prosinca 2002. o jednakovrijednosti pregleda usjeva na terenu koji se provode u trećim zemljama na sjemenskim usjevima i o jednakovrijednosti sjemena proizvedenog u trećim zemljama (SL L 8/10, 14.1.2003.).

                     (8)
                  Završno izvješće revizije provedene u Brazilu od 11. travnja 2016. do 19. travnja 2016. radi ocjenjivanja sustava za službene kontrole i certificiranje sjemena i njegove jednakovrijednosti sa zahtjevima Europske unije.

                     (9)
                  Završno izvješće revizije provedene u Republici Moldovi od 14. lipnja 2016. do 21. lipnja 2016. radi ocjenjivanja sustava za službenekontrole i certificiranje sjemena i njegove jednakovrijednosti sa zahtjevima Europske unije.

    ---documentbreak---

               EUROPSKA KOMISIJA
            Bruxelles, 14.11.2017.
            COM(2017) 643 final
            PRILOG
            prijedlogu
            ODLUKE EUROPSKOG PARLAMENTA I VIJEĆA
            o izmjeni Odluke Vijeća 2003/17/EZ u pogledu jednakovrijednosti pregleda na terenu koji se provode u Brazilu nad sjemenskim usjevima krmnog bilja i sjemenskim usjevima žitarica i u pogledu jednakovrijednosti sjemena krmnog bilja i sjemena žitarica proizvedenog u Brazilu te u pogledu jednakovrijednosti pregleda na terenu koji se provode u Moldovi nad sjemenskim usjevima žitarica, sjemenskim usjevima povrća i sjemenskim usjevima uljarica i predivog bilja i u pogledu jednakovrijednosti sjemena žitarica, sjemena povrća i sjemena uljarica i predivog bilja proizvedenog u Moldovi

               PRILOG

               Prilozi I. i II. mijenjaju se kako slijedi:

               1.Prilog I. mijenja se kako slijedi:

               (a)u tablici se abecednim redom umeću sljedeći unosi:

                        „BR

                        Ministry of Agriculture, Livestock and Food Supply

                        Esplanada dos Ministérios, bloco D

                        70.043-900 Brasilia-DF

                        66/401/EEZ

                        66/402/EEZ”

                        „MD

                        National Agency for Food Safety (ANSA)

                        str. Mihail Kogălniceanu 63

                        MD-2009, Chisinau

                        66/402/EEZ

                        2002/55/EZ

                        2002/57/EC”

               (b)u bilješci uz tu tablicu abecednim redom umeću se sljedeći unosi: „BR – Brazil”, „MD – Moldova”.

               2.Prilog II. mijenja se kako slijedi:

               (a)u točki A stavku 1. peta alineja zamjenjuje se sljedećim:

               „–sjeme kukuruza i sirka, u slučaju vrsta Zea mays i Sorghum spp. iz Direktive 66/402/EEZ,

               –sjeme povrća, u slučaju vrsta iz Direktive 2002/55/EZ.”

               (b)točka B mijenja se kako slijedi:

               i.u stavku 1. prvom podstavku peta alineja zamjenjuje se sljedećim:

               „–sjeme kukuruza i sirka, u slučaju vrsta Zea mays i Sorghum spp. iz Direktive 66/402/EEZ,

               –sjeme povrća, u slučaju vrsta iz Direktive 2002/55/EZ.”

               ii.u stavku 2.1. alineje se zamjenjuju sljedećim:

               „–Direktiva 66/401/EEZ, Prilog II.,

               –Direktiva 66/402/EEZ, Prilog II.,

               –Direktiva 2002/54/EZ, Prilog I. dio B,

               –Direktiva 2002/55/EZ, Prilog II.,

               –Direktiva 2002/57/EZ, Prilog II.”

               iii.u stavku 2.2. alineje se zamjenjuju sljedećim:

               „–Direktiva 66/401/EEZ, Prilog III., stupci 3. i 4.,

               –Direktiva 66/402/EEZ, Prilog III., stupci 3. i 4.,

               –Direktiva 2002/54/EZ, Prilog II., drugi redak,

               –Direktiva 2002/55/EZ, Prilog III.,

               –Direktiva 2002/57/EZ, Prilog III., stupci 3. i 4.”

               iv.u stavku 3.1. druga alineja zamjenjuje se sljedećim:

               „–izjavu da je sjeme uzorkovano i ispitano u skladu s važećim međunarodnim metodama: „U skladu s pravilima ISTA-e za narančaste ili plave certifikate, uzorkovao i analizirao, …(ime ili inicijali postaje ISTA-e za ispitivanje sjemena)”,”

               v.stavak 4. zamjenjuje se sljedećim:

               „4.Partije sjemena mora pratiti ili narančasti ili plavi certifikat ISTA-e s podacima koji se odnose na uvjete iz stavka 2.“